# diegi
## Brezhoneg
### Etimologiezh

    Eus diek hag -i Anv-kadarn .
diegi /diˈeːɡi/ hollek benel
* bezañ diegi en un den : bezañ lezirek.
* bezañ karget a ziegi : bezañ lezirek.
*   * Den yaouank karget a ziegi A zastum poan war-benn e gozhni. — (A.-E. Troude, Nouveau Dictionnaire pratique Breton-Français du dialecte de Léon, p. 783.)
* kaout diegi : bezañ hep c'hoant da gemer an disterañ poan da ober un dra
* kaout diegi oc'h ober un dra bennak
*   * Droch a lavar a-wechou en defe diegi o tigemeret ac'hanoc'h en e di, abalamour d'ho poutou-koad, koc'h-saoud oute alies ! — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 40.)
*   * Diegi am boa o tont er-maez eus ma gwele. — (Jules Gros, Le trésor du breton parlé Deuxième Partie, 1970, p. 106.)
*   * Me am boa diegi o sevel. — (Jules Gros, Le trésor du breton parlé Deuxième Partie, 1970, p. 106.)
*   * Honnezh he deveze diegi o prepariñ he boued er gêr. — (Jules Gros, Le trésor du breton parlé Deuxième Partie, 1970, p. 106.)
*   * Da gentañ em bije diegi o lakaat arc'hant e kafe. — (Jules Gros, Le trésor du breton parlé Deuxième Partie, 1970, p. 106.)
*   * Yann en devoa diegi o tont eno da zourañ e gezeg. — (Jules Gros, Le trésor du breton parlé Deuxième Partie, 1970, p. 106.)
*   * Ar paotr-mañ he deus savet, setu he deus diegi o tiskregiñ dioutañ. — (Jules Gros, Le trésor du breton parlé Deuxième Partie, 1970, p. 106.)
*   * - [...]. Ha bremañ ez on nec'het o soñjal mont ; ha diegi am boa o reiñ kement-se da c'houzout dit. — (Marsel Klerg, Faltazi an amzerioù kent, Mouladurioù Hor Yezh, 1999, p. 103.)
* Kaout diegi da ober un dra bennak (raloc'h gant an araogenn da eget gant o, marteze dre fazi)
** MONIG. — Feiz ! diegi am boa da vont da Blougouskant : goude ar gousperou ec'h oun bet en eur redadenn betek ti va mamm, ha setu me er gêr... [...]. — (Jarl Priel, Ar Vatez vihan, Sav niv. 29, Diskar-amzer 1944, p. 14.)
** Daou bec'hed bemdez a ran : diegi am bez da vont da gousket ha diegi da sevel. — (Jules Gros, Le trésor du breton parlé Deuxième Partie, 1970, p. 400.)
* dre fazi, hep araogenn
*   * Diegi 'm eus en em sachañ diouzh an oto. — (Kristian ar Braz, Kest, Keit Vimp Bev, 2009, p. 6.). Gortozet e vije: "diegi oc'h en em sachañ/d'en em sachañ".
* pareañ un den diouzh e ziegi
** Ar vamm a glaske e bareañ diouzh e ziegi, [...]. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 151.)

#### Gerioù heñvelster

* landrenn
* leziregezh
* lizidanted
* lure

#### Deveradoù

* diegus
* Poull an Diegi
* Yann Diegi

#### Kanaouennoù

    Pa'z eo priñsez an diegi
    Kontez al liboudennoù
    Ha dukez 'vit al loustoni
    Markizez ar strakelloù
    Gouarnerez ar Jolori
    Ha baronez ar pilhoù.
Mari Beg A-raok, Soniou Breiz-Izel, pajenn 184

#### Krennlavaroù

    Meurz gant e reverzi A laka ar wrac'h da gac'had en ti Hag he merc'h koulz ha hi Hag he matez gand he diegi Na garzje ket dindanni. (krennlavar) — (Jules Gros, Le trésor du breton parlé Troisième Partie, 1974, p. 322.)

#### Troidigezhioù

* galleg : flemme benel , paresse benel
* kembraeg : diogi
* spagnoleg : pereza benel